MQ-9 Reaper drones σε άσκηση στην Ουκρανία - Επόμενη η Ελλάδα;
Αρχική ΔΙΕΘΝΗ MQ-9 Reaper drones σε άσκηση στην Ουκρανία – Επόμενη η Ελλάδα;
MQ-9 Reaper drones συμμετείχαν στην άσκηση Clear Sky 2018 στην Ουκρανία, με τηλεχειρισμό από τις ΗΠΑ – Θα γίνει και στην Ελλάδα με αυτά που βρίσκονται στη Λάρισα;
Για πρώτη φορά, το αμερικανικό μη επανδρωμένο αεροσκάφος (drone) MQ-9 Reaper, έλαβε μέρος στην πολυεθνική άσκηση Clear Sky 2018 στην Ουκρανία.
Το αεροσκάφος MQ-9 Reaper (με αριθμό N429HK), πέταξε με τηλεχειρισμό από τις ΗΠΑ πάνω από την Αεροπορική βάση Starokostiantyniv κατά τη διάρκεια της ημέρας επισκεπτών της άσκησης Clear Sky 18.
Ήταν η πρώτη φορά που οι αμερικανοί εμφανίζουν σε πτήση το MQ-9 Reaper, στον ουκρανικό εναέριο χώρο.
Το αεροσκάφος MQ-9 πέταξε, συνοδευόμενο από ένα ζευγάρι μαχητικών F-16 της Πολωνικής Πολεμικής Αεροπορίας, από τη στρατιωτική βάση Miroslawiec.
Το MQ-9 Reaper, έναμη επανδρωμένο αεροσκάφος, σχεδιασμένο κυρίως για συλλογή πληροφοριών, για πτήσεις επιτήρησης και αναγνώρισης, ενώ μπορεί επίσης να εκτελέσει στενή αεροπορική υποστήριξη, να συμβάλλει στην έρευνα και τη διάσωση και άλλες παρεμφερείς αποστολές.
Αξίζει να σημειωθεί ότι κατά τη διάρκει της πυρκαγιάς στο Μάτι, ο Έλληνας υπουργός Άμυνας Πάνος Καμμένος είχε υποστηρίξει σε συνέντευξη Τύπου ότι τα αμερικανικά MQ-9 Reaper που εγκαταστάθηκαν στην Λάρισα, έκαναν πτήσεις επιτήρησης πάνω από τις πυρκαγιές. Από την πλευρά των ΗΠΑ ωστόσο, αυτό δεν έχει επιβεβαιωθεί.
Το MQ-9 Reaper
Το MQ-9 θεωρείται αυτή τη στιγή το καλύτερο drone στον κόσμο. Σύμφωνα με την κατασκευάστρια εταιρία έχει δυνατότητα να πετά αυτόνομα για 27 ώρες. Μπορεί να επιχειρήσει έως και τα 50.000 πόδια και έχει ωφέλιμο φορτίο 3850 κιλά, στο οποίο περιλαμβάνονται και 1361 κιλά εξωτερικών δεξαμενών.
Το MQ-9 είναι ικανό να μεταφέρει πολλαπλά φορτία ανάλογα με την αποστολή. Σε αυτά περιλαμβάνονται : Ηλεκτροοπτικά / Υπέρυθρα (EO / IR), Ραντάρ Lynx®, Ραντάρ θαλάσσιας επιτήρησης, ESM και διάφορα όπλα.
Ένα εξαιρετικά αξιόπιστο drone το MQ-9 είναι εφοδιασμένο με σύστημα ελέγχου πτήσης ανθεκτικό σε σφάλματα προορισμένο για να καλύπτει και να υπερβαίνει τα πρότυπα αξιοπιστίας αεροσκάφους.
Προηγούμενο άρθροΗ ΕΦΣΥΝ απαντά στον ΥΕΘΑ: Το συμβόλαιο του κ. Καμμένου
Επόμενο άρθροSRBIJA 2018/ETAK: Έλληνες οι καλύτεροι διασώστες στο NATO – Photo/video